Kongressen vil beholde Huawei-restriktioner

Slagsmålet mellem Huawei og USA har taget en ny drejning, idet en gruppe senatorer nu vil forhindre Trump-administrationen i at løsne det stramme greb om det kinesiske firma. I slutningen af juni fortalte Trump ellers, at han var villig til at løsne restriktionerne på Huawei, så de igen vil være i stand til at handle med amerikanske firmaer.

Senatorerne vil have gennemført lovgivningen ved navn Defending America’s 5G Future Act, der vil betyde, at Trump skal spørge kongressen om lov inden han kan give Huawei lov til at handle med amerikanske virksomheder. Trump vil heller ikke umiddelbart kunne fjerne Huawei fra den sorte liste, Entity List, der har givet kineserne så mange udfordringer. Det skriver The Verge.

Senatorerne har ifølge The Verge længe forsøgt at blokere kinesiske televirksomheder Som Huawei og ZTE fra det amerikanske marked. En af senatorerne, republikaneren Mark Rubin, kalder den slækkede linje over for Huawei for en “katastrofal fejltagelse”.

En anden fra gruppen, republikaneren Tom Cotton, er endnu mere skarp i tonen:

“Huawei er ikke nogen normal forretningspartner for amerikanske virksomheder, det er en front for det kinesiske kommunistparti. Vores lovforslag styrker præsidentens beslutning om at placere Huawei på en blacklist for teknologi. Amerikanske virksomheder bør ikke sælge vores fjender de værktøjer, de vil bruge til at spionere på amerikanere, “siger Cotton.

Kongressen vil beholde Huawei-restriktioner